****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 351-01/19-01/7**

**URBROJ: 2198/31-01-19-1**

**GRAČAC, 29. srpnja 2019.**

U skladu s Odlukom o redoslijedu i dinamici zatvaranja odlagališta („Narodne novine“ 3/19, 17/19), čl. 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 i 125/17) te čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), općinska načelnica donosi

**O D L U K U**

**o zatvaranju odlagališta neopasnog otpada „Stražbenica“**

**u Općini Gračac**

**Članak 1.**

Odlagalište neopasnog otpada „Stražbenica“, a na kojem se odlaže otpad s područja Općine Gračac, zatvara se za svako daljnje odlaganje otpada.

**Članak 2.**

Posljednji odvoz na odlagalište “Stražbenica” izvršen je 26. srpnja 2019. godine.

**Članak 3.**

Sukladno Odluci o redoslijedu i dinamici zatvaranja odlagališta („Narodne novine“ br. 3/19, 17/19) zabranjeno je bilo kakvo daljnje odlaganje otpada na odlagalištu „Stražbenica“ od strane svih pravnih i fizičkih osoba.

**Članak 4.**

 Odlaganje otpada s područja Općine Gračac vršit će se na odlagalište Kljakovača na području Grada Obrovca.

**Članak 5.**

Ova Odluka stupa na snagu danom donošenja.

**OPĆINSKA NAČELNICA:**

**Nataša Turbić**